b'\n_START_ARTICLE_\nNorth Luzon East Expressway\n_START_SECTION_\nPaglalarawan\n_START_PARAGRAPH_\nAng proyekto, na may haba na 92.1\xc2\xa0kilometro, ay binubuo ng Phase I at Phase II at magiging mahalagang rutang pantransportasyon sa silangang bahagi ng Gitnang Luzon. Magsisimula ito sa dulo ng La-Mesa Parkway (na ipinapanukala rin), o sa sangandaan ng C\xe2\x80\x936 sa San Jose del Monte, Bulacan, at magtatapos sa Cabanatuan, Nueva Ecija. Dadaan ito sa mga lungsod at bayan ng Norzagaray, Angat, San Ildefonso, San Miguel, Gapan, at Santa Rosa kalinya ng Pan-Philippine Highway (AH26). Kakailanganin ng mga tulay upang maidala ang mabilisang daanan sa ibabaw ng Ilog Angat, Ilog Pe\xc3\xb1aranda, at Ilog Pampanga. Inaasahang matatapos ang mabilisang daanan sa taong 2022._NEWLINE_Inaasahan na, pagkakompketo ng mabilisang daanan, maiaalis nito ang mabigat na daloy ng trapiko sa bahaging Gitnang Luzon ng Pan-Philippine Highway, magbibigay ito ng mas-mabilis na biyahe patungong Lambak ng Cagayan, at maglilikha ito ng episiyenteng ruta pangkalakalan sa pagitan ng mga bayan at lungsod ng Nueva Ecija, Bulacan, at Kalakhang Maynila. Mag-aalok din ang proyekto sa mga babae upang maggawa sa pagtatayo nito, upang mahikayat ang pagkakapantay-pantay ng mga kasarian sa workforce nito._NEWLINE_Mag-uugnay ang North Luzon East Expressway sa Central Luzon Link Expressway, isa pang ipinapanukalang mabilisang daanan.\n_START_SECTION_\nProject Bidding\n_START_PARAGRAPH_\nAng bidding ng proyekto ay napunta sa isang pribadong kontratista sa pagtatayo.'